b'\n_START_ARTICLE_\nJoseph Hill\n_START_SECTION_\n\xc5\xbdivljenje in delo\n_START_PARAGRAPH_\nHill je bil ustanovni \xc4\x8dlan in pevec glasbenega tria Culture. Skupina je do sedaj izdala trideset studijskih albumov, predvsem na ra\xc4\x8dun Hillove hiperproduktivnosti, kot so to ozna\xc4\x8dili nekateri. Njihov prvenec Two Sevens Clash iz leta 1977 je glasbena revija Rolling Stone nedavno uvrstila na 25. mesto petdesetih najizvirnej\xc5\xa1ih albumov sodobne popularne glasbe._NEWLINE_Joseph Hill naj bi s svojo skupino nastopil 15. julija 2004 na 5. mednarodnem glasbenem festivalu reggaeja So\xc4\x8da Reggae Riversplash v Tolminu ob soto\xc4\x8dju So\xc4\x8de in Tolminke, vendar je koncert odpadel._NEWLINE_Med evropsko turnejo skupine Culture je Hill v Berlinu nenadoma zbolel in preminul. Na pogrebu septembra so se mu mnogi poklonili, med drugim jamaj\xc5\xa1ka premierka Portia Simpson-Miller, ki je poudarila njegov doprinos k jamaj\xc5\xa1ki kulturi in poslanstvo.'